**Amurg cu diavoli**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, pepenii iluminau cerul când se coceau,

Cu urmele dinţilor de iepuri în ei,

Stelele moi le muşcau, le sângerau,

Cu purpurii averse de ulei.

Lăsau amurg femeile cu struguri negri pe braţ,

Cu gesturile mâinii închizând ore şi coşuri.

Apoi, se ridicau de pe pământ,

Cu pepenii frumoşi şi aţâţaţi,

Bostănăriile ticsite de mirosuri,

Şi seara se-nchidea întunecând.

Noi ne făceam diavoli la mal de apă,

Mânjindu-ne pe trupul gol,

Misterios şi-n grabă,

Cu acel iad al apei, de nămol.